UOBKHเทกโอเวอร์USตั้งโต๊ะรับซื้อ 5.58 บาท
UOBKHอนุมัติซื้อธุรกิจหลักทรัพย์บริษัทหลักทรัพย์ยูไนเต็ด(US)มูลค่าไม่เกิน 942 ล้านบาท
25 พ.ค. 2554

UOBKHอนุมัติซื้อธุรกิจหลักทรัพย์บริษัทหลักทรัพย์ยูไนเต็ด(US)มูลค่าไม่เกิน 942 ล้านบาท
คณะกรรมการบริษัทหลักทรัพย์ ยูโอบี เคย์เฮีย(ประเทศไทย)หรือ UOBKHอนุมัติซื้อธุรกิจหลักทรัพย์บริษัทหลักทรัพย์ยูไนเต็ด(US)มูลค่าไม่เกิน 942 ล้านบาท และจะรับซื้อหุ้นจากนักลงทุนทั่วไปในราคาหุ้นละ 5.58 บาท 
"การโอนทรัพย์สินและจัดทำคำเสนอซื้อหุ้นจากนักลงทนทั่วไปหรือเทนเดอร์ออฟเฟอร์มูลค่ารวมไม่เกิน 1,884 ล้านบาท ซึ่งรวมถึงผลประโยชน์จากการแปรรูปด้วย"
UOBKH จะรับโอนธุรกิจหลักทรัพย์จากUS ซึ่งรวมถึง สิทธิ ประโยชน์และผลประโยชน์ ที่จะได้มา จะจ้าง หรือจะทำสัญญาเกี่ยวกับการให้บริการเป็นการเฉพาะของเจ้าหน้าที่การตลาด ทรัพย์สินใดสิทธิการเช่าที่เกี่ยวเนื่องกับธุรกิจหลักทรัพย์ ใบอนุญาตประกอบธุรกิจหลักทรัพย์ใบอนุญาตประกอบธุรกิจสัญญาซื้อขายล่วงหน้า ทรัพย์สินในรูปของเงินสด ลูกหนี้การค้า และหนี้สินอื่น ๆของยูไนเต็ด ทั้งนี้ภายใต้บังคับของข้อตกลงและเงื่อนไขในสัญญาซื้อขายทรัพย์สินที่จะลงนามร่วมกันระหว่างบริษัทฯ และยูไนเต็ด